2021. gada 24. martā Noteikumi Nr. 190

Rīgā (prot. Nr. 29 41. §)

**Grozījums** **Ministru kabineta 2020. gada 26. maija noteikumos Nr. 319 "Noteikumi par valsts pārbaudes darbu norises laiku 2020./2021. mācību gadā"**

Izdoti saskaņā ar

Vispārējās izglītības likuma

4. panta 12. punktu

Izdarīt Ministru kabineta 2020. gada 26. maija noteikumos Nr. 319 "Noteikumi par valsts pārbaudes darbu norises laiku 2020./2021. mācību gadā" (Latvijas Vēstnesis, 2020, 104. nr.; 2021, 21. nr.) grozījumu un izteikt IV nodaļu šādā redakcijā:

"**IV. Valsts pārbaudes darbi par vispārējās pamatizglītības ieguvi**

5. Obligātie diagnosticējošie darbi notiek:

5.1. latviešu valodā mazākumtautību izglītības programmās (kombinēti) − rakstu daļa − 2021. gada 27. aprīlī, mutvārdu daļa − no 13. aprīļa līdz 29. aprīlim;

5.2. latviešu valodā latviešu mācībvalodas izglītības programmās (kombi­nēti) − rakstu daļa − 2021. gada 27. aprīlī, mutvārdu daļa − no 13. aprīļa līdz 29. aprīlim;

5.3. matemātikā (rakstiski) − 2021. gada 29. aprīlī.

5.1 Izglītības iestādes noteiktie izvēles diagnosticējošie darbi notiek:

5.11. vienā svešvalodā pēc izglītojamā izvēles (kombinēti) − rakstu daļa − 2021. gada 13. aprīlī, mutvārdu daļa − no 13. aprīļa līdz 29. aprīlim;

5.12. Latvijas vēsturē (rakstiski) − 2021. gada 15. aprīlī;

5.13. dabaszinībās (rakstiski) − 2021. gada 20. aprīlī;

5.14. mazākumtautības valodā mazākumtautību izglītības programmās (kombinēti) − rakstu daļa − 2021. gada 22. aprīlī, mutvārdu daļa − no 13. aprīļa līdz 29. aprīlim.

5.2 Eksāmens latviešu valodā mazākumtautību izglītības programmās (kombinēti, centralizēti) izglītojamiem, kuri vēlas to kārtot, notiek − rakstu daļa − 2021. gada 19. maijā, mutvārdu daļa − 19. un 20. maijā.

6. Izglītojamiem, kuri attaisnojošu iemeslu dēļ nevar kārtot eksāmenu latviešu valodā mazākumtautību izglītības programmās (kombinēti, centralizēti) noteiktajā laikā un kuri vēlas to kārtot, eksāmens notiek 2021. gada 7. jūnijā."

Ministru prezidents A. K. Kariņš

Izglītības un zinātnes ministre I. Šuplinska